Minenn fruntlichenn gruth tho vorenn. Wetet ersamenn andechtighenn gode vrunde vnd nabere, [dat] vor my gekomenn ys een geselle wth jwer stadt Reuell, genomet Hans Frederikes, vnde beclaget sik … dat he vann den jwenn gedrenget worden van schult haluenn vnde drowdenn em vann dage …. bodell to sendende, den he jn jwer stadt schuldich was, doch dat sze woll wisten, dat he en … was to betalende, vnde doch syn guth vnde des woll meer dar noch tor stede bleff vnvorterdt … geselle Hans hyr to my gekomen vnde vorhapede sick hyr een suman(?) geldes to kopende deme he … dar he syne schuldeners mede betalen wolde, wen he wedder vmme to Reuell queme. Sws ersa….. beclaget sich dusse vorgenante geselle seer tegen my, wo dat he vorvarenn hefft, dat syne sch…. guder angetastet hebbenn vnnd gepartet hebbenn, gelick offt idt vorbort gut were, vnde mendenn he en solde nycht wedder torstede komenn, des he doch geynen willenn edder dankenn gehat hefft, dat he dat syne vor sodane schult entwikenn solde. So is myne vruntliche bede vnde beger an jw, borgermesteren vnde ra&#x0364;th der stadt Reuell, dat gi dussenn vorbenomeden gesellen Hans Frederikes een gut geleyde willen geuen, dat he vry vnde velich aff vnde to reysenn mach vnvortogert, vnde willen syne zake horenn vnde weszen em behulpelich in synenn zakenn, dar he recht jnne hefft, vnde willet ene so nycht laten vor iagen (?) [vnde] wth deme synenn drengenn, dar em doch tho kort jnne schuth, wente alsz ich vorstan he[bbe] … des nycht en eyget, vnde gi ok dat wol suluen yrkennen konenn, dat he dat sy[ne nicht vor]bort en hadde dar mede dat he hyr jnt landt gekomen ys, vnde meynde eyn stuck ge[ldes to] kopende vnde dar syne schuldeners mede vornogenn, wente hir mennich gut …. kumpt myt syner kopenscop, kofft vnde vorkofft vnde reyszet denne wedder vmme …. dar he mede to donde hefft, dat em dar dat syne likewoll vngenomen mer blift… Js myne fruntliche bede vnde beger off idt sache were, dat dusse vorbenamede H[ans], nycht vppe dusse tydt myt synenn schuldeneren konde alzo sze edder he wolde so der bouen … myne vruntliche bede vnde beger, dat gi dusseme suluen vorgescreuen gesellen willen … vnde veliche geleyde geuenn sunder jenygerleye argelisth vnde dat geleyde em stede vnde v[ast] …. wth vnde jn wedder yn syn beholth sunder jenygerleie hinderinge, dat he hefft van des rik[es vnde van] … mynet wegenn. Hir vp begere ich een scrifftlich vnde fruntlich antwerdt. Nicht …. almechtigen beualenn. Gescreuen vp Wiborch des dinxtedages vor des hilgen [lychames dage vnder] myneme eghenen jngesegell jnt jaer xciij. Niels Ericson, ritther etc. Adress: An de ersamenn andachtigenn vnde wolwiisenn borgermestere vnd raetmanne der stadt Reuell, synenn gudenn vrunde vnde nabere, fruntlichen gescreuen.